คือประจำเดือนไม่มา ได้ 12 วัน แล้วตรวจครรภ์ก็ไม่ท้องค่ะ แต่พอผ่านมา 20 วันประจำเดือนก็ยังไม่มาค่ะ มีอาการท้องอืดถ่ายยาก ปวดหลังค่ะ แล้วก็เจ็บหน่วงๆช่วงท้องน้อย คืออาการปวดหลังก้มไม่รู้สึกปวดแต่เวลายืนหรือหลังตรงๆปวดเมื่อยมากค่ะ แล้วตัวดิฉันเองก็อ้วน แต่มีอะไรกับแฟน หลั่งนอกตลอดค่ะ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นในกรณีที่น้ำหนักมาก จะทำให้เกิดภาวะไข่ไม่ตกได้ค่ะ ซึ่งจะทำให้ประจำเดือนมาไม่สม่ำเสมอได้นะคะแนะนำ ให้รอดูประจำเดือนก่อนนะคะ หากขาดประจำเดือนมากกว่า 3เดือน แนะนำไปพบแพทย์เพื่อตรวจหาสาเหตุอีกทีนะคะระหว่างนี้ แนะนำการคุมอาหาร ลดน้ำหนัก และออกกำลังเพื่อลดน้ำหนัก รวมถึงช่วยลดอาการปวดหลังที่เกิดขึ้นนะคะ